62022TO0526_INF
A Törvényszék (hetedik tanács) 2023. október 10-i végzése–Sberbank kontra Bizottság és ESZT
(T‑526/22. sz. ügy) (
1
)
„Megsemmisítés iránti kereset – Gazdasági és monetáris unió – Bankunió – A hitelintézetekre és bizonyos befektetési vállalkozásokra vonatkozó egységes szanálási mechanizmus (ESZM) – Valamely szervezet fizetésképtelensége vagy valószínűleg fizetésképtelenné válása esetén alkalmazandó szanálási eljárás – A szanálási program ESZT általi elfogadása – A Bizottság jóváhagyó határozata – A közvetlen érintettség hiánya – Elfogadhatatlanság”
Megsemmisítés iránti kereset – Természetes vagy jogi személyek – Őket közvetlenül és személyükben érintő jogi aktusok – Közvetlen érintettség – Szempontok – Valamely hitelintézet vonatkozásában az Egységes Szanálási Testület (ESZT) és a Bizottság által hozott szanálási határozatok – Az e hitelintézet részvényese minőséggel nem rendelkező és a jogi helyzetében e határozatok által közvetlenül nem érintett személy által benyújtott kereset – Elfogadhatatlanság
(EUMSZ 263. cikk, negyedik bekezdés; 806/2014 európai parlamenti és tanácsi rendelet)
(lásd: 30., 33., 35., 50. pont)
Rendelkező rész
1)
A Törvényszék a keresetet mint elfogadhatatlant elutasítja.
2)
Az Európai Központi Bank (EKB) beavatkozási kérelméről nem szükséges határozni.
3)
A Törvényszék a Sberbank of Russia PAO‑t kötelezi a saját költségein felül az Európai Bizottság és az Egységes Szanálási Testület (ESZT) részéről felmerült költségek viselésére, a beavatkozási kérelemmel kapcsolatos költségek kivételével.
4)
A Sberbank of Russia, a Bizottság, az ESZT és az EKB maguk viselik a beavatkozási kérelemmel kapcsolatos saját költségeiket.
(
1
)	HL C 441., 2022.11.21.